tomron87/hebrew-wikipedia-sentences-corpus huggingface dataset:
הקבוצה נוסדה בשנות השישים כהפועל קישון.
הקבוצה ייצגה את ישראל בגביע אירופה, ואף הייתה קבוצת הנשים הישראלית הראשונה שעברה שלב בטורניר.
קבוצת הנשים של המועדון משחקת החל מעונת הכדורסל 2009/10 בליגה הלאומית לכדורסל נשים (הליגה השנייה בישראל).
בעונה הראשונה בליגה זו נחלצה הקבוצה מירידה לליגה השלישית רק במחזור הסיום.
מרבית סגל הקבוצה כולל שחקניות ממחלקת הנערות של המועדון.
בעונת 2010/11 הצטרפו לקבוצה חמש שחקניות חיזוק בוגרות, במטרה להתקדם אל הפלייאוף העליון של הליגה.
מחלקת הכדורסל לנערות של הפועל עמק יזרעאל מונה כיום כ-150 בנות מכיתות א'-יב', ומורכבת משחקניות המתגוררות במושבים, יישובים קהילתיים, קיבוצים ויישובים ערביים בעמק יזרעאל.
קבוצת הנערות א' של עמק יזרעאל היא הקבוצה הבכירה של מחלקת הנערות.
בעונת 2007/8 זכתה הקבוצה בגביע המדינה הראשון שלה.
שנתיים לאחר מכן, בעונת 2009/10, זכתה הקבוצה בגביע המדינה השני שלה.
בעונת 2010/11 מורכבת קבוצת הנערות מסגל מצומצם יחסית, הכולל ברובו שחקניות המשחקות במקביל גם בקבוצת הנשים של המועדון.
גם את קבוצה זו מאמן לירן בר-אל, לצד עוזר המאמן אריאל ירון, ומאמן האתלטיקה והכושר אביחי ביאר.
קבוצת הנערות ב' של המועדון מורכבת משחקניות צעירות המשחקות בליגה שמיועדת לגילאים גדולים יותר.
בעונת 2010/11 הקבוצה העפילה לגמר גביע המדינה.
את הקבוצה אימן עודד הנדלר מעונת 2009/10. עוזרו הוא מתן פיכמן, ומאמן האתלטיקה והכושר הוא אביחי ביאר.
בעונת 2012/13 זכתה הקבוצה בדאבל, לאחר ניצחון בגמר הגביע על ראשון לציון וניצחון בגמר אליפות המדינה על מכבי אשדוד.
הפועל ערד-תמר היא קבוצת כדורגל ישראלית מהעיר ערד, בשיתוף מועצה אזורית תמר.
המועדון משחק כיום בליגה ג' דרום.
קבוצת הכדורגל של הפועל ערד נוסדה בשנת 1964 ונרשמה לליגה ג'.
במשך מרבית שנות קיומה שיחקה בליגות הנמוכות.
החל משנת 1982 נקראה הקבוצה הפועל "רונן" ערד, כהנצחת שמו של בן העיר, רונן קחלני שנפל במלחמת שלום הגליל.
בעונת 1983/1984 הייתה הקבוצה קרובה לעליה לליגה ב', אך יריבתה הפועל אילת העפילה מהמקום הראשון.
בעונת 1986/1987 סיימה הקבוצה במקום הראשון במחוז נגב, אך כשלה במשחקי המבחן ולא העפילה לליגה ב'.
בסיום עונת 2000/2001 העפילה הקבוצה לראשונה לליגה ב', לאחר ניצחון 0–1 במשחק חוץ מול מכבי שדרות.
בסיום עונת 2004/2005 העפילה הקבוצה לליגה א'.
בעונתה הראשונה בליגה זו סיימה הקבוצה במרכז הטבלה, אבל בעונתה השנייה נשרה חזרה לליגה ב'.
עונה לאחר מכן (2007) העפילה הקבוצה פעם נוספת לליגה א', אך בסיומה נשרה פעם נוספת לליגה ב'.
בשנת 2008 שבה הפועל ערד לליגה א' (הקבוצה סיימה את העונה במקום השני בליגה ב' מחוז דרום ב' והתמודדה במבחנים בהם גברה על הפועל מחנה יהודה 1-2 ועל הפועל צפרירים חולון 1-4).
בסיום עונת סיימה במקום ה-12, ונשארה בליגה א'.
בתחילת עונת 2011/12 נקלעה הקבוצה לקשיים כלכליים וסיכמה על איחוד עם מועצה אזורית תמר השכנה.
בעקבות כך, שינתה הקבוצה את שמה ל"הפועל ערד-תמר" שהמשיכה את דרכה של הפועל ערד ההיסטורית.
בינואר 2015 הוכרז על הפסקת פעילות הקבוצה עקב קשיים כלכליים.
הקבוצה אירחה את משחקי הבית שלה באצטדיון העירוני בערד, המכיל כ-4000 מושבים.
בקיץ 2024 המועדון הוקם מחדש בליגה ג' בשם 'מועדון כדורגל ערד'.
ב-23 ביולי מונה שחקן העבר רפי עמוס למנהל המקצועי של המועדון.
הפועל פתח תקווה היא קבוצת כדורסל נשים ישראלית, המתמודדת בליגת העל בכדורסל נשים.
הקבוצה מארחת באולמה החדש בתיכון "יצחק שמיר" בפתח תקווה.
הקבוצה נקראת כיום הפועל בני פתח תקווה להנצחת פועלו של בני סלע ז"ל (נפטר 15.10.2019) בני, שימש במהלך שנות דור ויותר בתפקידי הנהלה שונים, בשנים האחרונות היה יו"ר המועדון.
המועדון מפעיל בנוסף, עוד שתי קבוצות בת בוגרות ושש קבוצות במחלקת הנערות.
המנהל המקצועי של הקבוצה בליגת העל הוא גיל סלע.
המנהלת המקצועית של מחלקת הנערות היא אושרה אמויאל שהגיעה למועדון לאחר מספר שנים באליצור חולון, במועדון שתי קבוצות קט סל, שלוש קבוצות ילדות, קבוצת נערות ב' וא' שמשחקות יחד בשתי הליגות, קבוצת נשים בליגה א', קבוצת נשים בליגה ארצית וקבוצה בליגת העל.
בעונת 1963/64 הגיעה הקבוצה עד למעמד גמר גביע המדינה, אך נוצחה על ידי מכבי תל אביב בתוצאה 46–76.
בעונת 2003/04 נשרה הקבוצה לליגה הלאומית.
בשנת 2005/06, כאשר שיחקה בליגה הלאומית, זכתה הקבוצה בגביע האיגוד.
גם בעונת 2009/10 זכתה הקבוצה בגביע האיגוד (0–2 בסיכום מול אליצור תל אביב), ובמקביל סיימה במקום הראשון בליגה הלאומית, אך הפסידה לקבוצת הפועל מעגן מיכאל בפלייאוף את העלייה לליגת העל.
בעונת 2010/11 העפילה הקבוצה בחזרה לליגת העל (זכתה באליפות הליגה הלאומית) לאחר ניצחון 0–2 בסדרה מול אס"א ירושלים.
בעונת 2012/13 הגיעה הקבוצה עד לגמר גביע המדינה והפסידה לקבוצת מכבי בנות אשדוד 95-68.
בסיום עונת 2013/14 נשרה הקבוצה לליגה הלאומית לאחר הפסד במחזור האחרון לאליצור נתניה בקרב ראש בראש שקבע מי תרד לליגה הלאומית אך נשארה בליגת העל לאחר שקבוצת גליל עליון ויתרה על השתתפות בליגה הבכירה.
בעונת המשחקים 2019/20 בעקבות התפשטות מגפת הקורונה החליטו ראשי מנהלת ליגת העל בכדורסל על הקפאת הליגה, בעקבות זאת הפועל בני פתח תקווה שסיימה את העונה במקום האחרון, לא ירדה בפועל לליגה לאומית ונשארה בליגת על.
קריסטי בלוק (6) SF\G שוחררה באמצע העונה
מיקאלה קאולינג (10) F שוחררה באמצע העונה
רועי לוין (מאמן הקבוצה) התפטר מיוזמתו בפברואר 2-23 במקומו מונה גלעד כץ (מאמן הקבוצה)
היסטוריה של המועדון - שנות ה-90
ב-1.5.91 ניתן אישור רשמי להקמת עמותת הכדורסל הפועל פתח תקווה.
בצוות העמותה המייסד נמנו היו"ר פיני שער, המנכ"ל יעקב ערוסי, המזכ"ל ויו"ר הקבוצה כיום בני סלע, וחברי ההנהלה אמנון ארז, איתן טימן, אמנון קידר ואושרת נעמן.
העמותה שמה לה למטרות לקיים פעילות ספורטיבית בכדורסל לקידום בוגרים, נשים ונוער ללא הבדל מין ודת במסגרת איגוד הכדורסל ולקיים פעילות ספורטיבית חינוכית בבתי הספר לכדורסל ברחבי העיר.
שתי קבוצות הגברים והנשים של המועדון פתחו את עונת הבכורה ברגל ימין ועלו תוך שנה אחת לליגה גבוהה - הגברים מליגה ג' לליגה ב' והנשים מליגה א' לליגה הארצית.
העמותה רשמה כבר בשנתה השנייה 9 קבוצות ליגה מתוכן 3 קבוצות נשים.
בעונת 92/93 העפילה קבוצת הגברים לליגה א'.
ביוני 95 התמנה אמנון ארז ליו"ר העמותה והחליף את פיני שער.
כעבור שלושה חודשים זומנה העמותה לראשונה לישיבת קריטריונים לתמיכות וזאת לאחר 5 שנים להיווסדה.
כעבור שנה קיבלה העמותה אישור להפוך לקבוצה עירונית הן מהעירייה והן מאיגוד הכדורסל.
כתוצאה מכך נקלטו בקבוצה בעונת 96/97 השחקניות הילה אלנקרי, אתי דמארי ונטע חזן שגדלו במכבי ועברו בגיל 14 להפועל והפכו לשחקניות בית של המועדון עד פרישתן ממשחק.
1996/97 הפכה לעונה היסטורית כאשר לראשונה עלתה קבוצת הנשים לליגה הראשונה בהדרכתו של המאמן רוני ינקוב.
השחקניות הבולטות היו וידה בסלינה, אריאלה וולף, אתי קווטינסקי, פולה לוי, רונה כהן, ורד לגו וניצן כהן.
הקבוצה עלתה לליגה הראשונה לאחר גמר סל בו גברה על נירוסופט כרמיאל 1:2 ועל מ.א עמק יזרעאל 0:2 בסדרה של הטוב משלושה משחקים וזכתה באליפות.
בספטמבר 97 עברו קבוצות מחלקת הנערות ובתי הספר לכדורסל לניהול אגף הספורט העירוני ושחקנית המועדון רונה כהן מונתה לעמוד בראשות המחלקה.
1997/98 ליגת fila לנשים – בעונתה הראשונה בליגה הבכירה סיימה הקבוצה במקום השמיני כאשר נאלצה לשחק מחוץ לעיר לאחר שאולם 'אמיר' לא אושר לקיום משחקים והקבוצה נדדה לאור יהודה, בית דני, הדר יוסף ואולם קריית הצעירים ברמת השרון.
סגל הקבוצה – הזרות וונדה פורד ודונה הרינגטון, ריבי גרינבוים, אריאנה רבי, לנה צדקה, חנה רבינוביץ', המתאזרחת ג'ימי לין, כנרת לינדשטראוס, איה טננבאום.
מאמן: חנן גוטריימן עוזרת ושחקנית: וידה בסלינה.
1998/99 – ליגת FILA לנשים – הקבוצה לא זכתה לתמיכה כספית מלאה מצד העירייה עקב בעיות תקציב עירוניות.
המצב השפיע על הקבוצה באופן מקצועי והיא סיימה את העונה ללא ניצחון ב-26 משחקים ונשרה לליגה השנייה.
סגל הקבוצה כלל את הזרות קוניקה דרייק פורד ואריקה ראוט ואת השחקניות יהודית עדני, קרן מדמון, שמי שומרי, אתי דמארי, נטע חזן, רוויטל שפירא, אופירה איינשטיין ושירי צור.
מאמן: חנן גוטריימן עוזר: גלעד שיפר מנהל הקבוצה: ישראל ברקובסקי
בסוף השנה נחתם הסכם הבנות עירוני כי החל מעונת 99/2000 הפועל תתמקד בכדורסל נשים ומכבי בכדורסל גברים.
המועדון עובר לשחק באולם בית הספר בן-גוריון שלימים ייקרא אולם ע"ש נחום סטלמך ז"ל.
1999/2000 – קבוצת הנשים סיימה את עונת החזרה לליגת לאומית נשים במקום השישי.
קוניקה דרייק פורד הייתה שחקנית החיזוק ולצדה בלטו רקפת אריאלי, שירי אשל, עדי סילמן, ימית אספיר, ויהודית עדני.
קבוצת הבת ששיחקה בליגה א' נשים מחוז מרכז זכתה באליפות ועלתה לליגה הארצית עם הישג של 15 ניצחונות והפסד בודד.
קבוצת הנערות א' סיימה את העונה במקום השני.
הקבוצה בהדרכתו של גלעד שיפר הדהימה שזכתה בגביע המדינה לנערות א' לאחר שהביסה במשחק הגמר את מ.ס 'הדסים' אבן יהודה 43:64 ובדרך גם גברה על הקבוצות החזקות של רמת השרון וחולון.
השחקניות הבולטות שגם שיחקו לאחר מכן בקבוצה הבוגרת היו הקפטנית נטע חזן, הילה אלנקרי, שני שומרי, אתי דמארי, קרן חלפון, נגה שילדהויז, הדס בר, הילה חביה, עדי בכר ושירן סעיד.
היסטוריה של המועדון - שנות 2000
2000/01 – הקבוצה סיימה את ליגה לאומית נשים במקום הרביעי.
גלעד שיפר הוחלף במהלך העונה באימון הקבוצה על ידי משה יוסיפוביץ.
שחקנית החיזוק הייתה טוטי שואו ולצדה בלטו: שירי גולד, אלינה מורכוב, יהודית עדני, רינת לביא, אסתי אוחיון, גליה אורבך, מיכל ספקטור ונועה כהן.
קבוצת הבת של המועדון סיימה את העונה במקום האחרון בליגה הארצית ונשרה בחזרה לליגה א'.
2001/02 – הקבוצה סיימה את ליגה לאומית נשים במקום השישי.
שחקנית החיזוק הייתה איימי פייסר ולצדה בלטו שירי גולד, אסתי אוחיון, יהודית עדני, ענבר מילר, רינת לביא, מירב קפלן, לי קליין, והצעירות אתי דמארי, הילה אלנקרי, הדס בר והילה חביה.
המאמן היה משה יוסיפוביץ ומנהלת הקבוצה טל חדד.
2002/03 קבוצת הנשים חזרה לליגה הראשונה עם 22 ניצחונות וחמישה הפסדים.
שחקנית החיזוק הייתה יאנה טקשוב.
השחקניות הבולטות היו המתאזרחת מרינה שפיצנדל, גיטה זיו, אליה מילשטיין, סיוון קנר, אפרת רבינוביץ', אסתי אוחיון, שני שומרי והצעירות אתי דמארי, הילה אלנקרי, נגה שילדהויז, הדס בר וענבל ציונוב שהגיעה מהצפון במהלך המחזור החמישי.
את הקבוצה אימן צורי בוטביקה, ומנהל הקבוצה היה צבי קצבורג.
קבוצת הנערות ב' עד גיל 16 סיימה את העונה במקום הראשון עם 14 ניצחונות והפסד אחד ועלתה לליגה הלאומית.
קבוצת הנערות א' סיימה במקום האחרון ונשרה מהליגה הלאומית למחוזית.
2003/04 – בפעם השנייה בתולדותיה משחקת קבוצת הנשים של המועדון בליגת העל לנשים.
הקבוצה סיימה את העונה במקום השישי שהוביל לבית העליון.
במהלך חודש דצמבר פוטר המאמן הראשי צורי בוטביקה והוחלף בעוזרו יריב דרומי.
שחקניות החיזוק של הקבוצה היו שאנל רייט, מרי קרימר, וטיפני ליסטנבי שהוחלפה בסנטרית ג'קי מור.
הישראליות היו ריבי גרינבוים, טלי נוי – שחקנית נבחרת ישראל, אליה מילשטיין, סיוון קנר, הילה אלנקרי, שני שומרי, נטע קרומר, טל מילצ'ן ששוחררה במחזור ה-5 לבני יהודה, לי קליין וחופית וקסלר הצעירה.
השיא מבחינת הקבוצה התממש ב-16/2/04 בניצחון ביתי על מוליכת הטבלה אליצור רמלה באולם סטלמך, והייתה הקבוצה היחידה שניצחה בעונה זו את רמלה 80:83. למרות זאת הקבוצה לא זכיתה לשידורים ישירים של משחק ביתי בטלוויזיה במשך כל עונת המשחקים בניגוד לכל יתר קבוצות הליגה שזכו לכך וקיבלו חשיפה לקהל.
תואר נוסף למועדון בעונה זו היה של קבוצת הקט-סל בנות שזכתה באליפות הליגה עם 17 ניצחונות והפסד בודד בהדרכתה של המאמנת טל חדד.
2004/05 קיץ קשה של אי בהירות עבר על הקבוצה כאשר לא היה ברור היכן תשחק ואם תמשיך בליגת העל או תרד ליגה בגלל אילוצים כספיים.
בסופו של דבר החליטה הרשות לבקרה תקציבית שלא לאשר את תקציב הקבוצה לליגת העל, והעזרה והתמיכה מצד העירייה להם ציפתה הנהלת הקבוצה לא הגיעה וגם לא מצדו של ראש העיר יצחק אוחיון, ולא קיים את הבטחותיו הכספיות והערבויות.
הקבוצה הורדה לליגה הלאומית לנשים ובשל כך שחקניות עזבו את הקבוצה על מנת להספיק לעבור לקבוצות אחרות לפני תום מועד ההעברות, והקבוצה נשארה עם סגל שחקניות מקומי אליו צורפו 4 שחקניות מקבוצת הנערות ב' להשלמת הסגל.
איגוד הכדורסל החליט כי בליגה הלאומית לנשים ישחקו 12 קבוצות בשני סיבובי ליגה.
למרות הקיץ הקשה הצליחה הקבוצה לסיים את העונה במקום הרביעי.
סגל הקבוצה כלל את ענבל שנפר שהצטרפה להילה אלנקרי, שני שומרי, נגה שילדהויז, חופית וקסלר, הילה חביה ולי קליין כאשר בסיבוב השני הצטרפו גם הסנטרית קטרינה מורכוב ואסתי אוחיון שכאמור שינו את פני הקבוצה.
המאמן היה יריב דרומי, עוזרו דודי בבלר ומנהל הקבוצה צביקה קצבורג.
קבוצת הנערות א' של המועדון שמרבית הבנות שלה שיחק גם בקבוצה הבוגרת סיימה את העונה במקום השני במחוז דרום.
2005/06 קבוצת הנשים החלה את העונה בלאומית נשים בהפסד חוץ מרגיז בירושלים בהפרש של 16 נק'.
ההפסד שינה את רוח המחשבה בהתמודדות על העלייה לליגת העל לאחר שגם אליצור רמלה שצירפה קבוצת בת לליגת המשנה הביא את הליגה למצב ששלושה מועדונים חזקים מתמודדים על שני כרטיסים לליגה הראשונה.
במחזור החמישי ניצחה הקבוצה את אליצור 'אחווה' רמלה בתוצאה 65:66. מאמן רמלה, אפי בינשטוק הודח עקב ההפסד ואלי רבי מונה לראשונה במקומו לאמן ברמלה.
בסופו של דבר סיימה הקבוצה את העונה במקום השלישי בלבד כאשר רמלה וירושלים העפילו לליגת העל.
למרות זאת הצליחה הקבוצה לזכות לראשונה בתולדותיה בגביע האיגוד לנשים ע"ש אלברט פסח ז"ל לאחר ניצחון כפול במשחק הגמר על אס"א ירושלים.
בדרך ניצחה הקבוצה את רעננה, ותיקות נתניה, את אליצור מכבי נתניה, בני ברק, בחצי הגמר את מכבי חדרה.
משחק הגמר התאפיין באולם חגיגי מלא קהל אורחים ואוהדי קבוצת הכדורגל של הפועל פתח תקווה.
המשחק שודר בערוץ המקומי ומי ששימש כפרשן היה מאמן הקבוצה ומנכ"ל המועדון כיום גיל סלע שהחל לאמן במועדון את קבוצת הנשים בליגה הארצית.
סגל הקבוצה כלל את ענבל שנפר, הילה אלנקרי, סיוון בלליס, אפרת רבינוביץ', שני שומרי שנאלצה לפרוש לפני תחילת המשחקים עקב תאונת דרכים, חופית וקסלר אסתי אוחיון, אירנה חשיבון ושחקנית החיזוק ויקי פילוסוף שלא הוכיחה את עצמה ושוחררה לאחר תקופה קצרה.
המאמן היה יריב דרומי, עוזרו דודי בבלר.
קבוצת הנערות א' ששיחקה בליגה המחוזית במחוז הדרומי חזרה לליגה הלאומית לאחר שזכתה באליפות עם מאזן מושלם של 16 ניצחונות.
לעומתה קבוצת הנערות ב' ירדה מהלאומית למחוזית לאחר שסיימה את העונה במקום העשירי והצטרפה לרעננה וירושלים שירדו גם כן.
2006/07 קבוצת הנשים בליגה הלאומית שינתה את פני סגל הקבוצה בעונה זו.
את הקבוצה עזבו הוותיקות איריס דינרמן, אירנה חשיבון, אפרת רבינוביץ', ענבל שנפר, אסתי אוחיון ולי קליין.
הצטרפו אל המאמן יריב גולד - אינה בוטנקו מירושלים, ענת בורקוביץ שגדלה בחולון ושיחקה בבני יהודה, נטע קרומר, נטלי סוויסה מהרצליה, יעל גולדברגר שגדלה בהרצליה והגיעה מבני ברק, הדס בר שהשתחררה מצה"ל והזרה מרויטה תיאודוריס בוגרת ליגת המכללות שעזבה בתום הסיבוב הראשון.
במהלך העונה חזרה אפרת רבינוביץ' לקבוצה וגם התחתנה עם בן זוגה ארז רייכרט.
בתחילת העונה הקבוצה פתחה בהפסד חוץ נגד הקבוצה החזקה מנתניה ללא נטע קרומר שנעדרה עקב סיבות טכניות.
במהלך המשחק הורחק מנהל הקבוצה החדש דרור הכהן על ידי השופטים לאחר שקילל אותם.
דרור עזב את הקבוצה ואת המדינה מיד לאחר תחילת העונה לאוסטרליה.
מעסה הקבוצה הוותיק אילן אדיב עשה כמיטב יכולתו להכשרת השחקניות לאחר מכת פציעות מסובכת שכללה את קרומר, בורקוביץ', אלנקרי ובר שגרמה למאמן יריב גולד כאב ראש גדול איך לסיים את העונה בצורה מכובדת.
הקבוצה סיימה את העונה במקום השלישי ובחצי גמר הגביע הפסידה לתל כביר.
המשחק האחרון בליגה התקיים באעבלין ובסיומו שתי הקבוצות סיימו את העונה בארוחת ערב משותפת במסעדה מקומית.
בעונה זו ליוו את הקבוצה מספר אנשים לא מבוטל שכלל את אמנון ואורי קידר, אביבית ארז, שמוליק גולדברגר, מיכאל נרסון ומאיר גבריאל.
קבוצת הנערות א' ששיחקה בליגה הלאומית בהדרכתו של גיל סלע הצליחה לשרוד בליגה וסיימה את העונה במקום התשיעי.
בסיום העונה נפרד המועדון ממנהלת המחלקה טל חדד.
הפועל עירוני עפולה היא קבוצת כדורגל ישראלית המשחקת בליגה הלאומית.
הקבוצה הוקמה בשנת 1951 ושיחקה במשך שנים רבות בליגות הנמוכות.
בתום עונת 2003/2004 העפילה הקבוצה לליגה א'.
בתום עונת 2012/2013 העפילה לראשונה בתולדותיה לליגה הלאומית, הליגה השנייה בישראל.
בעונת 2014/2015 בליגה הלאומית סיימה הקבוצה במקום 4.
בגביע המדינה בכדורגל 2012/2013 הגיעה לשמינית הגמר והפסידה להפועל רמת גן 5-3.
בגביע המדינה בכדורגל 2014/2015, בתאריך-29 באפריל 2015 הגיעה הקבוצה לראשונה בתולדותיה לחצי גמר גביע המדינה, והובסה 7-0 על ידי הפועל באר שבע (ההפסד הגדול ביותר בשלב חצי הגמר מאז נוסד גביע המדינה).
ב-6 בדצמבר 2017 זכתה הקבוצה בתואר הראשון בתולדותיה – גביע הטוטו לליגה הלאומית (ליגת המשנה), לאחר שניצחה 3–0 את הפועל רמת גן במשחק הגמר.
בגביע המדינה בכדורגל 2018/2019 הגיעה לרבע הגמר לאחר ניצחונות על הפועל בני לוד בסיבוב שמיני, ומ.ס.
ברבע הגמר התמודדה מול בני יהודה והפסידה בתוצאה כוללת 3-1.
בגביע המדינה בכדורגל 2019/2020 הגיעה לשמינית הגמר לאחר ניצחון על הפועל אשקלון, בשמינית הגמר התמודדה שוב מול בני יהודה והפסידה בו 1-0.
בגביע המדינה בכדורגל 2020/2021 הגיעה הקבוצה לרבע הגמר לאחר ניצחונות על הפועל נוף הגליל בסיבוב שמיני והפועל כפר סבא בשמינית הגמר.
ברבע הגמר התמודדה מול מכבי חיפה והפסידה בתוצאה כוללת 4-1.
ב-4 ביולי 2021 שינתה הקבוצה את שמה למועדון הכדורגל הפועל עירוני עפולה.
בגביע המדינה בכדורגל 2022/2023 הגיעה הקבוצה לרבע הגמר לאחר ניצחונות על הפועל תל אביב בסיבוב שמיני והפועל כפר סבא בשמינית הגמר.
ברבע הגמר התמודדה מול בית"ר ירושלים והפסידה בתוצאה הכוללת 5-2.
בעונת 24\2023 בליגה לאומית נקלעה לתחתית הטבלה ומאבק ירידה, ולבסוף שרדה.
בעונה הבאה, נקלעה בשנית לתחתית הטבלה, וסיימה במקום ה - 15, מקום ממנו יורדים ליגה אך לבסוף נשארה בליגה הלאומית בגלל שהפועל ניר רמת השרון לא עברה בבקרה התקציבית.
באצטדיון המקומי נערכו שדרוגים מקיפים שכללו הקמת יציע נוסף ממזרח למגרש עם 2,000 מקומות.
כמו כן שודרג מגרש האימונים של הקבוצה השוכן מעבר ליציע המזרחי באצטדיון והוקם בו יציע מקורה חלקית של 500 מקומות (שהוקם תחת ליציע המזרחי של האצטדיון עצמו).
העבודות הסתיימו בקיץ 2014, והקבוצה חזרה לשחק באצטדיון המשודרג החל מעונת 2014/2015.
מאמן ראשי אולכסנדר הרנובסקימאמן שוערים אריק שמואלימאמן כושר ניב לחמןעוזר
גביע הטוטו לליגה הלאומית (1):
הפועל קריית אונו היא קבוצת כדורגל ישראלית מהעיר קריית אונו, המתמודדת בליגה ב'.
בשיאה שיחקה הקבוצה בליגת המשנה במשך תשע עונות.
בשנת 2024 נפתחה קבוצה בשם "מ.כ.
קריית אונו" המתמודדת בליגה ג' דן
הקבוצה הוקמה בשנת 1952 בשם "הפועל כפר אונו".
לאחר שנתיים הקבוצה עברה איחוד ונקראה "הפועל בני ברק/קריית אונו" עד לסיום עונת 1956/1957, כשהעפילה לראשונה לליגה ב'.
בסיום עונת 1962/1963 העפילה לראשונה לליגה א' (הליגה השנייה), בה שיחקה תשע עונות רצופות וירדה לליגה ב'.
בסיום עונת 1976/1977 העפילה בחזרה לליגה א' שהפכה כבר לליגה השלישית ושיחקה בה עד עונת 1997/1998. הקבוצה ירדה וחזרה לאחר עונה אחת.
בעונת 1990/1991 הגיעה הקבוצה עד למעמד חצי גמר גביע המדינה והפסידה 2–4 לקבוצת הפועל פתח תקווה.
לזכות קריית אונו כבשו מיקי סנדרוב ואבי בן עזרא.
לאורך השנים התחרתה הקבוצה עם היריבה המקומית, בית"ר קריית אונו, עד שזו התפרקה בשנת 2004, ותקציב העירייה אשר היה מופנה אליה, מגיע מאז לקבוצת הפועל קריית אונו, שהפכה לקבוצה היחידה בעיר.
בשנת 2007 הוזכרה הקבוצה בעונה הראשונה של סדרת הטלוויזיה "מסודרים" כחלק מהעלילה.
בסיום עונת 2014/2015 הייתה הקבוצה על סף עלייה לליגה א' כשהפסידה 0–2 למכבי יפו במשחקי המבחן.
מחלקת הנוער של המועדון הוקמה מחדש בשנת 1975, על ידי ישראל (ללה) שצ'וצ'ינסקי.
ב-1976 הוקם במועדון בית הספר לכדורגל הראשון בישראל.
ב-1989 הוביל המועדון, יחד עם ועדת הנוער בהתאחדות לכדורגל, באמצעות ישראל שצ'וצ'ינסקי (אז מנהל נבחרת הנוער) ואמנון רז (מאמן נבחרת הנערים), את שיטת המשחקים לרוחב המגרש לשנתונים הצעירים.
ראו: רשימת כדורגלני הפועל קריית אונו
הפועל נתניה הייתה קבוצת כדורגל ישראלית מהעיר נתניה.
הקבוצה אירחה את משחקי הבית שלה באצטדיון הפועל בנתניה.
הפועל נתניה נוסדה בשנת 1937 והמשחק הראשון שלה התקיים ב-6 בפברואר נגד הפועל כפר יונה והסתיים בתיקו 1:1. ככל הנראה הקבוצה עברה מספר גלגולים עד שנוסדה שוב ב-1948 לאחר הקמת מדינת ישראל.
לאחר הקמת ה"ליגה המיוחדת" שהיוותה את הליגה השנייה בישראל, בעונת 1949/1950, שיחקה הקבוצה בבית השומרון וסיימה במקום התשיעי אך המשיכה לליגה ב' (הליגה השנייה דאז) בעונת 1951/1952 שם סיימה במקום הרביעי.
עונה לאחר מכן סיימה במקום השישי, ובעונת 1954/1955 סיימה במקום האחרון בבית הצפון בליגה ב' והמשיכה בליגה ב' כאשר ליגה א' הפכה להיות ליגת המשנה, והליגה הלאומית נוסדה.
בעונת 1959/1960 שיחקה שוב בליגת המשנה - ליגה א' אך נשרה תוך עונה בלבד.
כמה עונות לאחר מכן הצליחה שוב לעלות לליגה א', והפעם הצליחה להישאר בעונת 1964/1965 מהמקום ה-11 בליגה.
בהמשך ביססה את מעמדה בליגת המשנה והפכה לקבוצת אמצע טבלה בליגה זו.
ב-1971/1972 ירדה שוב לליגה השלישית אך חזרה כעבור 2 עונות.
ההישג הגדול שלה היה בעונת 1974/1975 בליגת המשנה, כאשר סיימה במקום הרביעי בליגה השנייה.
בסיום עונת 1978/1979 ירדה הקבוצה שוב, לליגה השלישית מהמקום האחרון.
בסוף עונת 1980/1981 אף נשרה לליגה הרביעית.
לאור הבעיות התקציביות פורקה הקבוצה בעונה שלאחר מכן, ב-15 באוקטובר 1982, לאחר כ-35 שנים של פעילות מאז הקמת מדינת ישראל.
הפועל עין שמר הייתה קבוצת כדורעף ישראלית מקיבוץ עין שמר שהשתתפה בליגה הבכירה ואף זכתה 4 פעמים בתואר האליפות ו-3 פעמים בגביע המדינה.
הקבוצה היא ממייסדות ליגת הכדורעף בישראל באמצע שנות ה-50.
קיבוץ עין שמר משתייך לתנועת הקיבוץ הארצי השומר הצעיר, כמו רוב הקיבוצים שהחזיקו קבוצת כדורעף בליגה.
מועדון "הפועל" הפעיל בקיבוץ ענפי ספורט כמו: כדורסל כדורעף ושחייה תחרותית שהתמודדו בדרך כלל בכינוס הפועל ובליגה פנימית מול שאר קבוצות "הפועל" בקיבוצים אחרים במדינה.
קבוצת הכדורעף של הפועל עין שמר הביעה לא מעט את מורת רוחה מהחובבנות שהייתה לפני הקמת הליגה הרשמית וכתבה זאת במכתב ששלחה למרכז הפועל, לאחר תחרות "אליפות הפועל" שלא הייתה מאורגנת בצורה רצינית
מאז פתיחת ליגת הכדורעף הארצית, השתייכה הקבוצה בקביעות לחבורת הצמרת והתמודדה על האליפות מדי שנה וזכתה בכתר ארבע פעמים.
במקביל השתתפה באופן קבוע בגביע המדינה ובטורניר "פסל זייד" וזכתה בו לא מעט פעמים.
הקבוצה הייתה לראשונה בענף שמשתתפת במסגרת גביע אירופה לאלופות מול קבוצת גלטסראיי הטורקית.
בתום עונת 1974/1975 ירדה הקבוצה לראשונה בתולדותיה לליגה השנייה מהמקום האחרון.
בעונה שלאחר מכן עלתה בחזרה לליגה הראשונה ללא הפסדים.
לאחר עונה אחת שוב ירדה לליגה השנייה.
בתחילת שנות ה-80 החלו בעיות פיננסיות והקבוצה התאחדה עם קיבוץ ברקאי השכן ונקראה "הפועל עין שמר/ברקאי".
בתום עונת 1984/1985 עלתה הקבוצה לליגה הראשונה.
בהמשך התמזגה הקבוצה בתוך קבוצה מאוחדת של המועצה האזורית מנשה, ונקראה "הפועל עין שמר - מנשה חדרה" ולבסוף התפרקה.
כיום הקבוצה שמייצגת את עין שמר היא קבוצת הפועל המעפיל המכונית גם "המעפיל עין שמר".
בנות הפועל עין שמר בדיוק כמו הגברים, שלטו בענף בתחילת דרכו כשזכו באליפות הראשונה בליגה הבכירה ובהמשך סיימו באופן קבוע בצמרת הטבלה.
לזאת הוסיפו שלוש זכיות בגביע המדינה ועוד פעמיים הגעה לגמר הגביע.
הפועל עירוני צפת הייתה קבוצת כדורגל ישראלית מהעיר צפת, שלאחרונה שיחקה בליגה ב' צפון א'.
סניף של אגודת הפועל הוקם בעיר צפת במהלך המנדט הבריטי בשנת 1932. לאחר הקמת המדינה קבוצת הכדורגל הוקמה בשנת 1951 ושובצה בליגה המחוזית של הגליל העליון, לפני שהצטרפה לליגה ג' בשנת 1954. בעונת 56–1955 סיימה במקום הראשון אך לא עלתה לליגה ב' מפני שהפסידה במשחקי הפלייאוף.
עונה לאחר מכן, לאחר המיזוג עם קבוצת החלוץ צפת סיימה שוב במקום הראשון והפעם ניצחה במשחקי הפלייאוף ועלתה לליגה ב'.
בעונת 62–1961 עלתה לראשונה בתולדותיה לליגה השנייה אחרי שסיימה במקום הראשון בליגה ב' צפון א' אך בעונה שלאחריה סיימה במקום הלפני אחרון וחזרה לליגה ב'.
לאחר עונה אחת בליגה ב', חזרה לליגה א' שם שיחקה עד עונת 68–1966 בה סיימה במקום האחרון וחזרה לליגה ב'.
למרות המיקום בליגה, ערכה הקבוצה הופעה ראויה לציון בגביע המדינה 1967–1968 אחרי שהדיחה את הפועל חיפה והפועל באר שבע.
צפת הודחה ברבע הגמר לאחר שהפסידה 0–1 להפועל פתח תקווה.
בסיום עונת 1971–1972 (עם המאמן מיכאל שוסטר) העפילה הקבוצה בחזרה לליגה א'.
בהמשך התבססה במהלך כחמש עונות כקבוצת אמצע טבלה.
בעונת 77–1976 סיימה במקום האחרון וירדה לליגה ב' ובעונת 84–1983 ירדה לליגה ג'.
ב-1995 הודיעה הקבוצה על הפסקת הפעילות.
בשנת 2009, בית"ר צפת ששיחקה בליגה א' והייתה נציגת העיר צפת התאחדה עם הפועל כרמיאל למועדון כדורגל כרמיאל/צפת.
במקביל על מנת להחזיר את הכדורגל לעיר, הוקמה עירוני צפת.
הקבוצה שיחקה במשך כעונה אחת בלבד.
ב-2011 הוחלט לקיים מחדש את הפועל צפת ולאחד אותה יחד עם עירוני צפת.
בעונת 14–2013 הקבוצה סיימה במקום הראשון בליגה ג' ועלתה לליגה ב'.
בשנת 2015 הודיעה הפועל עירוני צפת על סיום פעילותה.
ב-2019 לאחר התערבותו של ראש העיר, שוקי אוחנה, הוקמה מחדש הפועל עירוני צפת.
ב-13 באפריל 2020, בעקבות פרוץ מגפת הקורונה בישראל והפסקת פעילות הליגות הנמוכות, החליטה ההתאחדות לכדורגל שהפועל צפת תעפיל לליגה ב' צפון א', לאור הישגיה ומיקומה בטבלה עד לאותה תקופה.
הקבוצה משחקת באצטדיון העירוני צפת, אשר שופץ ונפתח מחדש ב-2020.
הפועל עכו היא קבוצת כדורסל ישראלית המייצגת את העיר עכו ומשחקת בליגה א' בכדורסל.
הקבוצה שיחקה עד עונת 2014/15 בליגה א' אז העפילה לראשונה לליגה הארצית.
בעונת 2015/16, עונת הבכורה של הקבוצה בליגה הארצית הנוהג לראשונה פלייאוף למקומות 1–4 ועכו אשר סיימה במקום ה-4 כשבמאזנה 15 ניצחונות ו-9 הפסדים, בסדרת הפלייאוף שובצה הקבוצה לסדרת הטוב מ-3 נגד המוליכה הפועל חיפה אך הפסידה בצמד המשחקים והודחה.
בעונת 2016/17 סיימה הקבוצה במקום ה-3 עם מאזן של 18 ניצחונות ו-6 הפסדים ובחצי גמר הפלייאוף פגשה את מכבי קריית מוצקין אך שוב הפסידה בסדרת הטוב מ-3 והודחה.
בעונת 2017/18 סיימה הקבוצה במקום ה-3 במאזן של 17 ניצחונות ו-5 הפסדים ובחצי הגמר פגשה את אליצור נתניה לה הפסידה בסדרת הטוב מ-3 והודחה.
בעונת 2019/20 שונה מבנה הליגה הארצית והוחלט כי הפלייאוף יורחב למקומות 1 - 8 אך עקב התפרצות נגיף הקורונה בישראל במרץ 2020 הופסקה הליגה כאשר הקבוצה ממוקמת במקום ה-1 בטבלה עם מאזן 13 ניצחונות ו-3 הפסדים וכאשר היא מוליכה בהפרש סלים בלבד על השנייה בטבלה הפועל בני כפר סבא.
ב-25 במאי הודיע איגוד הכדורסל כי כלל הליגות פרט לליגת העל הסתיימו והקבוצה הראשונה בכל ליגה היא המעפילה לליגה הבכירה ממנה, עקב כך העפילה עכו לראשונה לליגה הלאומית.
בעונת 2020/21 שיחקה הקבוצה לראשונה בליגה הלאומית.
בינואר 2021 פיטרה הקבוצה את מאמנה עודד הנדלר ומינתה במקומו את עמית תמיר בסיום עונה אחת בלבד שבה הקבוצה לליגה הארצית.
בעונת 2021/22 שיחקה הקבוצה במחוז הצפוני של הליגה הארצית.
מאמן הקבוצה היה לירן שוורצוולד.
בתום העונה לא הצליחה הקבוצה לעלות לליגה הלאומית ונשארה עונה נוספת בליגה הארצית.
בעונת 2023/2024 שיחקה הקבוצה במחוז הצפוני של הליגה הארצית.
נמרוד גונן מונה למאמן הקבוצה.
במהלך העונה עזב נמרוד את עמדת המאמן ובמקומו מונה כפיר מרדכי.
בגל הקבוצה כלל את עומרי שוסהיים, גל טסלר, עידו סגל ורועי נברו שהמשיכו מהעונה הקודמת, בנוסף הצטרפו רותם גורן (גארד, 1.85), נועם מטלון הוותיק (פורוורד, 1.96), עמית כהן (סנטר, 2.02), בני אלעזר (סנטר, 2.02) ואלון בעבור (גארד, 1.88).
את עונת 2024/2024 פתחה הקבוצה במחוז הצפוני של הליגה הארצית.
מועדון כדורגל הפועל פתח תקווה הייתה קבוצת כדורגל נשים ששיחקה בליגת העל בכדורגל נשים.
הקבוצה נוסדה בשנת 1998 עם הקמת ליגת הנשים בישראל והייתה אחת משתי קבוצות שפעלו ברצף מאז אותה שנה.
בעונת 2024/25 זכה המועדון בתואר הראשון שלו; גביע ליגת העל ("גביע אתנה").
בסיום אותה עונה אוחד המועדון עם מכבי חולון מהליגה הארצית, וחדל מלהתקיים תחת השם הפועל פתח תקווה.
מאז הקמתה התמודדה הקבוצה בליגת הנשים הבכירה עד לעונת 2017/18 אז ירדה לליגה הלאומית.
בעונת 2019/2020 סיימה שנייה ועלתה חזרה לליגת העל, שם לא הצליחה לשרוד וירדה לליגה הלאומית פעם נוספת בתום עונת 2020/2021. לאחר מכן בסיום עונת 2021/2022 בלאומית, עלתה הקבוצה לליגת העל שוב, מהמקום הראשון.
קבוצת הנערות זכתה במשך השנים במספר אליפויות וגביעים.
בשנת 2024 החלה הקבוצה בשיתוף פעולה עם קבוצת הגברים של הפועל פתח תקווה וחברת הנדל"ן "מבנה", אשר הפכה לספונסרית הראשית של קבוצת הנשים.
בעקבות שיתוף הפעולה שונה שם הקבוצה ל"הפועל 'מבנה' פתח תקווה", והסמל עודכן כך שיתאים לסמל קבוצת הגברים, תוך שמירה על ייצוג נשי.
במסגרת שיתוף הפעולה מתקיימות פעילויות משותפות לשתי הקבוצות בתחומי הקהילה, המדיה והאימונים, והמועדון מעודד את אוהדיו לתמוך גם בקבוצת הנשים.
לאחר סיום עונת 2024/2025 נודע שהקבוצה תאוחד עם מכבי חולון מהליגה הארצית, שם המועדון המאוחד נקבע כמכבי חולון, ובכך חדלה להתקיים קבוצת כדורגל נשים בוגרת בשם הפועל פתח תקווה.
הפועל קטמון ירושלים הוא מועדון כדורגל נשים שמהווה חלק ממועדון הכדורגל הפועל ירושלים.
קבוצת הבוגרות של המועדון משחקת החל מעונת 2022/2023 בליגת העל בכדורגל נשים.
מחלקת ילדות ונערות הוקמה כבר ב-2011 אך קבוצת בוגרות הוקמה רק בשנת 2020. תוך שנתיים מתחילת פעילותה הצליחה קבוצת הבוגרות לעלות מהליגה הארצית (שלישית) דרך הליגה הלאומית ועד לליגת העל.
עם הקמת ליגת הנשים בעונת 1998/1999, הוקמה קבוצת נשים תחת אגודת הפועל ירושלים, אך לקראת סיום אותה העונה הקבוצה התפרקה.
בעונת פתחה הפועל קטמון לראשונה מספר קבוצות רשמיות לנערות ולילדות.
עם פתיחת עונת הודיעה הקבוצה על הקמת קבוצת נשים בוגרות שהצטרפה לליגה הארצית בעונה זו.
הקבוצה הוקמה בשם "הפועל בנות קטמון ירושלים" אך בפתיחת עונת 2023/2024 שונה שמה ל"הפועל קטמון ירושלים".
כבר בעונתה הראשונה, תחת המאמן מוטי אוחיון, סיימה הקבוצה במקום השני בליגה הארצית ועלתה לליגה הלאומית בה שיחקה בעונת 2021/2022. במהלך עונה זו התקיים גם משחק דרבי בין קבוצות הנשים הירושלמיות שהסתיים בניצחון הפועל.
את עונתה הראשונה בליגה הלאומית, בהדרכתו של המאמן זוהר קמינסקי, סיימה קטמון במקום השני ועלתה לליגת העל.
גם את עונת הבכורה בליגת העל (2022/2023) סיימה הקבוצה במקום השני, כמו בכל עונה מאז הקמתה.
בעונתה השנייה בליגת העל, והרביעית לקיומה בסך הכל, זכתה הקבוצה בתואר הראשון בתולדותיה, גביע אתנה לשנת 2023/24. בעונת 2024/25 סיימה הקבוצה פעם נוספת במקום השני, והגיעה לראשונה בתולדותיה לגמר גביע המדינה.
כמו כן, במחזור ה-26 לעונה זו, קיימה הקבוצה לראשונה בתולדותיה משחק באצטדיון טדי, בו אירחה את מ.ס.
קריית גת למשחק שהכריע את גורל האליפות לטובת האורחות.
בשנת 2025 שודרה בערוץ כאן 11 הסדרה הדוקומנטרית "אלופות", שליוותה את עונת 2023/2024 של הקבוצה.
+טבלת הישגים עונתיתעונהליגהרמת הליגהמיקום סופיגביע המדינהגביע אתנה2020/21ארצית32 מתוך 9עלייה לליגה הלאומיתשמינית גמר2021/22לאומית22 מתוך 10עלייה לליגת העלשמינית גמר2022/23ליגת העל12 מתוך 8רבע גמרמקום 82023/24ליגת העל12 מתוך 8חצי גמרזכייה בגביע2024/25ליגת העל12 מתוך 8גמרגמר2025/26ליגת העל1חצי גמר
+סגל לעונת 2025/26מספרשםעמדהמדינה12מיה שליטשוערת / 55לילי צוקשוערת8הילי שלוםמגינה4מיה שבילבלמית13זיו רוט חזןבלמית / מגינה19דורין שיגווהבלמית / 14תמר ליפסיקסבלמית / מגינה25רייצ'ל דאלטמגינה / קשרית / 23שני עמיאלמגינה6הדס מוריןמגינה / קשרית16ג'סיקה קוואצ'יקשרית20רחל שטיינשניידרקשרית / חלוצה21מעיין דניאלקשרית26מיכל גלסמןקשרית9דוריס בואדווהכנף/חלוצה18שירה אלינבכנף/חלוצה7ז'איילי גומס דה סילבהכנף/חלוצה17סתיו אטיאסחלוצה11סמדר כהןחלוצה3שי ליבלחלוצה
הפועל עירוני כרמיאל היא קבוצת כדורגל ישראלית מהעיר כרמיאל, שמשחקת כיום בליגה א' צפון.
הישג השיא של המועדון היה מקום שלישי בליגה א' צפון בעונת 2013/14 והעפלה לפלייאוף העלייה, שם הפסידה 0–2 בסיבוב הראשון להפועל מגדל העמק.
הקבוצה פורקה ב-2016 וב-2019 הוקמה מחדש ביוזמת עומרי דרור וראש העיר משה קונינסקי.
באפריל 2020, בעקבות פרוץ מגפת הקורונה בישראל והפסקת פעילות הליגות הנמוכות, החליטה ההתאחדות לכדורגל שהפועל עירוני כרמיאל תעפיל לליגה ב' צפון א'.
בעונת 2022-2023 סיימה הקבוצה במקום השלישי בליגה ב' צפון א' והגיעה עד לגמר הפלייאוף, שם הפסידה למ.כ טמרה ונשארה לעוד עונה בליגה.
בסיום עונת 2024-2025 העפילה הקבוצה לליגה א' צפון אחרי שגברה בגמר הפלייאוף, על בית"ר יבנה.
הקבוצה משחקת באצטדיון כרמיאל המכיל 700 מושבים.
הפועל עירוני גדרה היא קבוצת כדורגל ישראלית מהמושבה גדרה, המשחקת בליגה ב' דרום ב'.
הקבוצה נוסדה בשנת 1958 תחת השם "הפועל גדרה" והייתה למועדון הכדורגל הרשמי הראשון מהמושבה גדרה.
בילתה את מרבית שנותיה הראשונות בליגות הנמוכות ובשיאה העפילה לליגה ב', ב-1959 לאחר שסיימה הקבוצה במקום הראשון בליגה ב' עלתה לראשונה לליגה א' בה שהתה שתי עונות עד שירדה בחזרה ליגה ב', ב-1975 שוב העפילה לליגה א' לעונה אחת.
הפועל תל אביב היא אגודת ספורט ישראלית מהעיר תל אביב, המשתייכת לתנועת הפועל.
האגודה נוסדה בשנת 1923, והיא בין הוותיקות והמובילות בישראל.
ענפי הספורט המובילים באגודה הם כדורגל, כדורסל, כדורגל נשים, כדורסל נשים, טניס, התעמלות, שיט וקיאקים אולימפיים, ומועדון האתלטיקה של האגודה הצמיח ספורטאים בולטים רבים.
בעבר היו במועדון גם קבוצות כדוריד, כדורעף ועד לסוף שנות ה-60 הייתה גם קבוצת הכדורמים של המועדון מהמובילות בישראל.
היה זה ב-15 במאי 1926, בצריף של הנוער העובד ברחוב קינג ג'ורג' בתל אביב (בשטח בו שוכן כיום גן מאיר), עת נערך במקום כינוס מועצת הייסוד להקמת התאגדות הפועל.
באותו מועד הוחלט על חידוש פעולתה של הפועל תל אביב, ונקבע סמל המועדון, שילוב בין דמות של ספורטאי ההודף באגרופו את היריב לבין הפטיש והמגל, סמל הקומוניזם המייצג את מעמד הפועלים (פועלי התעשייה מיוצגים באמצעות הפטיש והחקלאים באמצעות המגל).
באותה העת כבר פעלה בעיר קבוצת כדורגל של פועלים, קבוצת אלנבי שהקים שלמה פוליאקוב ב-1924, והשתייכה לאגודת מכבי.
ב-1927 פרשו כמה מחברי קבוצת אלנבי, ובראשם פוליאקוב והאחים מאיר, על רקע חילוקי דעות עם הנהלת מכבי.
ב-1928 נערכו לראשונה משחקי גביע ארץ ישראל בכדורגל, ובמשחק הגמר ניצחה הפועל תל אביב את מכבי חשמונאי ירושלים, אשר ערערה על תוצאת המשחק בטענה שהפועל שיתפה שחקן שלא כחוק, ובעקבות זאת הוחלט כי שתי הקבוצות יחלקו בגביע.
בשנת 1934 הייתה הפועל תל אביב לאלופה העברית הראשונה וזכתה באליפות הראשונה בתולדותיה, לאחר שניצחה בכל משחקיה, ובאותה שנה השלימה דאבל ראשון.
קבוצת הפועל תל אביב בכדורסל הוקמה בשנת 1935, ובשנת 1960 היא זכתה באליפות הראשונה בתולדותיה.
ב-1967 זכתה קבוצת הכדורגל של המועדון בטורניר הראשון של גביע אסיה לקבוצות, והייתה לאלופת אסיה הראשונה.
פעמיים בעשור זה זכו קבוצת הכדורגל וקבוצת הכדורסל באליפות באותה עונה, בפעם הראשונה ב-1966 ובפעם השנייה ב-1969, כאשר זכתה קבוצת הכדורסל בפעם היחידה בתולדותיה בדאבל והפכה לקבוצת הכדורסל היחידה מלבד מכבי תל אביב שזכתה בדאבל בישראל.
באותה עונה זכתה בדאבל גם קבוצת הכדורמים של המועדון, שהייתה בתקופה זו הקבוצה המובילה בישראל וזכתה בתשע אליפויות ושמונה גביעים, אך בהמשך ירדה מגדולתה ונסגרה.
בשנות ה-90 הופרטו קבוצות הכדורגל והכדורסל של המועדון, ועברו לבעלות פרטית.
לאורך השנים הצמיחה האגודה ספורטאים מצטיינים רבים באתלטיקה, התעמלות, שיט, קיאקים אולימפיים, שחיה, כדורמים, היאבקות, אגרוף, הרמת משקולות וטניס, וביניהם אסתר רוט-שחמורוב, יוסף רומנו, מרים סידרנסקי, אילנה ברגר, עמית ענבר ומעין דוידוביץ'.
מועדון הכדורגל הפועל תל אביב
קבוצת הכדורגל של הפועל תל אביב נוסדה ב-1923, עם הקמת המועדון, והיא משחקת בליגת העל.
מאז ראשיתו של הכדורגל בישראל נחשב המועדון לאחד הבכירים בישראל, זכה פעמים רבות באליפות ובגביע המדינה, ובשני המפעלים הוא מדורג שני במספר התארים, אחרי מכבי תל אביב.
במישור הבינלאומי רשמה הקבוצה זכייה בגביע אסיה לקבוצות, העפילה פעם אחת לשלב הבתים של ליגת האלופות, והיא הקבוצה הישראלית היחידה שהגיעה לרבע גמר גביע אופ"א.
משחקיה הביתיים של הקבוצה נערכים באצטדיון בלומפילד הממוקם ביפו מאז הקמתו בשנת 1962.
גביע הטוטו לליגה הלאומית 2023/24
מועדון הכדורסל הפועל תל אביב
קבוצת הכדורסל של הפועל תל אביב נוסדה ב-1935, ונחשבת לשנייה בחשיבותה בכדורסל הישראלי, אחרי מכבי תל אביב.
המועדון זכה בחמש אליפויות ובארבעה גביעי מדינה, ובשני המפעלים הוא מדורג שני בטבלת כל הזמנים.
כיום המועדון מוחזק על ידי אוהדיו דרך עמותת האוהדים "הפועל אוסישקין תל אביב", ומשחק בליגת העל.
מגרשה הביתה של הקבוצה הוא היכל קבוצת שלמה בתל אביב.
מועדון הכדוריד הפועל תל אביב
קבוצת הכדוריד של הפועל תל אביב הייתה קיימת בשנות ה-50, ובשנת 2014 היא הוקמה מחדש.
בעונתה הראשונה היא עלתה לליגה השנייה, אך כשלה בניסיונה להעפיל לליגת העל ופורקה בשנת 2017.
מועדון כדורסל הנשים הפועל תל אביב
קבוצת כדורסל הנשים של הפועל תל אביב ידעה עליות ומורדות, ושיאה היה בראשית שנות ה-70. בשנת 2012 הקבוצה התפרקה.
מועדון כדורגל הנשים הפועל תל אביב
קבוצת כדורגל הנשים של הפועל תל אביב הוקמה בסוף שנות ה-90 ושיחקה בעבר בליגת העל בכדורגל נשים.
הישג השיא שלה הוא זכייה בדאבל בשנת 2001, אך כעבור תקופה קצרה הקבוצה התפרקה.
בשנת 2019 הוקמה הקבוצה מחדש, והיא משחקת כיום בליגה הלאומית לנשים.
מועדון הכדורעף הפועל תל אביב
קבוצת הכדורעף של הפועל תל אביב הוקמה בשנת 2025 ביוזמת שני אוהדי הפועל תל אביב, מתוך מטרה להקים קבוצת בוגרים (גברים) חדשה בענף הכדורעף הפועלת תחת זהות המועדון והערכים המזוהים עמו.
הקבוצה משתתפת בעונת 2025/26 בליגת ליגה ארצית גברים – מחוז מרכז ב', וזוהי עונת הפעילות הראשונה בתולדותיה.
פעילות הקבוצה מתקיימת במסגרת מרכז הפועל ותחת עמותת הפועל גימנסטיקס תל אביב.
הקמת הקבוצה נועדה להחזיר את ענף הכדורעף הבוגרים לפעילות סדירה תחת השם הפועל תל אביב, והיא נשענת על יוזמה קהילתית של אוהדים ועל פעילות שוטפת ברשתות החברתיות לקידום המועדון והענף בעיר.
מגרש הבית של הקבוצה נמצא בבית הספר צבי שפירא ב־תל אביב-יפו.
הפועל רמת-גן גבעתיים היא קבוצת כדורגל ישראלית המייצגת את הערים רמת גן וגבעתיים ומשחקת בליגה הלאומית.
הקבוצה נוסדה בשנת 1927, הישגיה הבולטים הם זכייה באליפות בשנת 1964 ושתי זכיות בגביע המדינה, בשנים 2003 ו-2013.
הקבוצה הצמיחה מאמנים ושחקנים מהשורה הראשונה בכדורגל הישראלי, ומשנת 1950 שיחקה במשך 20 עונות בליגה הבכירה.
הקבוצה משחקת באצטדיון רמת גן.
לפני כן שיחקה במשך 50 שנה (במצטבר) באצטדיון המכתש, עד שנהרס בשנת 2011.
לקבוצה יריבות ארוכת שנים עם הכח רמת גן, יריבתה העירונית, והמשחק ביניהם נקרא הדרבי של רמת גן.
הקבוצה הוקמה בשנת 1927 על ידי ישקה ליפסון ואליעזר אלקס, לימים מזכיר מועצת פועלי רמת גן.
בשנים הראשונות שלאחר קום המדינה נוהלה הקבוצה על ידי נתן טייבר, הוגו זינגר, אביו ומרדכי לאופר שנהרג במלחמת העצמאות.
לאחר הקמת הקבוצה שיחקה בתחילה בליגות המחוזיות (ליגות נמוכות) שארגנה ההתאחדות לכדורגל החל מהקמתה ב-1928. בעונת 1941/1942 הגיעה הקבוצה לראשונה לליגה הארצית הבכירה בזמן תקופת המנדט, וסיימה את העונה במקום התשיעי.
בעונת 1943/1944 סיימה במקום השביעי, וב1944/1945 לא הוכרזה אלופה אומנם אך הקבוצה סיימה במקום השני כסגניתה של הפועל תל אביב בליגה במחוז צפון.
בעונה האחרונה שהתקיימה לפני הקמת מדינת ישראל 1946/1947 סיימה הקבוצה במקום השישי.
הפועל רמת גן הייתה אחת מ-13 הקבוצות שייסדו את ליגת הכדורגל בישראל לאחר קום המדינה.
במשחקה הראשון בליגה הישראלית לעונת 1949/1950, היא גברה על מכבי רחובות בתוצאה 1–3. הקבוצה סיימה את עונתה הראשונה במקום העשירי, כשמאזנה עומד על 8 ניצחונות ו-16 הפסדים.
ב-1954 דורגה במקום החמישי בליגה, שהיה הגבוה ביותר שהגיעה אליו בשנות ה-50 של המאה ה-20. הצלחותיה בגביע המדינה בעשור זה היו העפלה לחצי הגמר ב-1955 וב-1958.
הקבוצה ירדה לליגה א' (אז הליגה השנייה) לראשונה בתולדותיה ב-1960, לאחר שסיימה במקום האחרון.
ב-1963 היא חזרה לליגה הלאומית (אז הליגה הראשונה), לאחר שסיימה את העונה במאזן של 23 ניצחונות, 5 תוצאות תיקו ושני הפסדים.
עד שנות ה-50 לא היה לקבוצה מגרש רשמי.
עיריית רמת גן סירבה להקצות לקבוצה מגרש, ובמקומה הסכימה עיריית גבעתיים להקצות לה את אצטדיון המכתש, שעד אז שימש את הקבוצה מדי פעם.
האצטדיון, ששופץ ונחנך באוקטובר 1956, היה למגרש הרשמי של המועדון שנקרא מאז הפועל רמת-גן גבעתיים.
הקבוצה זכתה באליפות בעונת 1963/1964, והייתה לקבוצה הראשונה שעושה זאת בעונה הראשונה שלה בחזרה בליגה הבכירה (והיחידה בהיסטוריה שעשתה זאת בישראל, עד לשנות ה-90 של המאה ה-20, אז בית"ר ירושלים הצליחה לשחזר ולעשות זאת פעם נוספת).
היא התמודדה על התואר עם מכבי יפו והפועל פתח תקווה, ובמשחק המכריע על האליפות גברה על מכבי חיפה באצטדיון המכתש בתוצאה 0–1 משער של משה פרל.
מאמן הקבוצה היה דוד שווייצר, והייתה זו הפעם הראשונה והיחידה שבה זכתה הקבוצה באליפות הליגה הבכירה.
הרכב הקבוצה כלל שחקנים בכירים שהגיעו מקבוצות אחרות וכן שחקני בית.
שחקני הגנה: יעקב חודורוב בעמדת השוער, דני תיק ומוסלי מגינים, וגדי יניאק בלם.
קישור: מרדכי בנבנישתי ולצידו משה פרל או קירשנבאום ופרידמן.
ההתקפה הייתה החלק ה"נוצץ" עם צבי הימן, שמואל נחמיאס, שלמה לוי, ראובן כהן וכתב ששון.
רמת גן המשיכה לשחק בליגה הבכירה עד 1969. בתקופה זו התפרסמו משחקי הדרבי של רמת גן מול הכח רמת גן.
ב-1969 ירדה הקבוצה לליגה א' פעם נוספת, לאחר שסיימה את הליגה עם 18 נקודות ו-11 שערי זכות.
בעונה הראשונה שבה חזרה הקבוצה לליגה א' היא כמעט ירדה לליגה ב', אך הצליחה להימנע מכך רק במחזור האחרון.
בעונות הבאות היא ניסתה (בלא הצלחה) לחזור לליגה הלאומית, כאשר ב-1971 הייתה זקוקה לשער אחד על מנת להשוות לתיקו 1–1 מול מכבי יפו ולעלות על חשבונה.
ב-1976 היא סיימה במקום השלישי, אך העפילה לליגה הארצית (הליגה השנייה) שהוקמה באותה עונה.
גם ב-1977 הייתה הקבוצה מרוחקת כדי משחק אחד מהעפלה לליגה הלאומית, אך במחזור האחרון הפסידה למכבי שעריים וסיימה במקום השלישי בפעם השישית ברציפות.
הקבוצה שבה לליגה הלאומית ב-1980, לאחר 11 שנים.
היא הבטיחה את העלייה שלושה מחזורים לסיום בעקבות ניצחון 0–4 על הפועל הרצליה.
בעונת החזרה היא סיימה עם 12 נקודות ליגה וירדה פעם נוספת.
היא חזרה לליגה הראשונה, אך גם הפעם שבה וירדה בעקבות תיקו במחזור האחרון מול הפועל באר שבע.
לאורך רוב שנת 1989 היא ניצבה במקום הראשון, שהיה היחיד המוביל לליגה הלאומית עקב צמצומה של זו ל-12 קבוצות, והצליחה לחזור לאחר שגברה במחזור האחרון על הפועל חדרה בתוצאה 0–2.
את עונת 1989/1990 פתחה הקבוצה בצורה טובה, ובסוף הסיבוב הראשון דורגה במקום ה-6. בהמשך היא נחלשה מאוד, אך בזכות 3 ניצחונות מתוך 4 משחקים שמרה על אפשרות ממשית להישאר בליגה.
במחזור האחרון היא אירחה את הפועל באר שבע והייתה זקוקה לניצחון כדי להישאר בליגה.
אולם, המשחק הסתיים בתיקו 0-0, ורמת גן ירדה לליגה הארצית בפעם השנייה בתוך שבע שנים.
היא ניסתה לחזור לליגה הלאומית בעונה שלאחר מכן, אך סיימה לאחר מכבי פתח תקווה ומכבי יבנה.
בעונה שלאחר מכן היא סיימה במרכז הטבלה.
ב-1993 ירדה הקבוצה לליגה השלישית לראשונה בתולדותיה, לאחר שהפסידה במחזור האחרון להפועל אשדוד אף על פי שהייתה זקוקה לתיקו.
היא חזרה לליגה השנייה כעבור עונה אחת.
ב-1998 היא ירדה פעם נוספת לליגה א'.
באותה עונה החליטה ההתאחדות לכדורגל בישראל על שינוי במבנה הליגות ועל הקמת ליגת העל.
בעקבות השינוי הקבוצה הייתה צריכה לסיים באחד משני המקומות הראשונים בליגה א' על מנת לחזור לליגה הארצית.
רמת גן סיימה במקום השני, והצליחה להעפיל לליגה הארצית החדשה.
הקבוצה זכתה בגביע הטוטו בעונה הראשונה (1999/2000) שבה הופעל גם בליגה הארצית (השלישית), לאחר ניצחון 4–5 על הפועל רעננה ועל אף שפיגרה 1–4. בסוף אותה עונה היא חזרה לליגה הלאומית (הליגה השנייה).
אף על פי שנחשבה לאחת הקבוצות החלשות בליגה היא הצליחה להפתיע ולסיים במקום הרביעי.
למרות ציפיות גבוהות לקראת העונה השנייה בליגה הלאומית הקבוצה הסתבכה בתחתית הליגה.
המאמן מוטי איוניר פוטר חודש לפני סיום העונה, והוחלף על ידי אלי כהן שהעלה את הקבוצה מליגה א' לליגה הלאומית.
במחזור האחרון פגשה רמת גן את מכבי הרצליה (קבוצתו הקודמת של כהן), גברה עליה 2–3, נשארה בליגה ומנעה מהרצליה להעפיל לליגת העל.
בשנת 2003 חוללה הקבוצה הפתעה כשהצליחה לזכות בגביע המדינה בעודה משחקת בליגה השנייה, והייתה לקבוצה הראשונה (והיחידה, נכון ל-2025) מהליגה השנייה שעושה זאת.
במשחק הראשון ניצחה את הפועל ירושלים בבעיטות הכרעה, וכך עשתה גם בשמינית הגמר מול מכבי פתח תקווה.
בשלב רבע הגמר ניצחה הקבוצה 0–1 את בני סכנין, ולראשונה מאז 1958 העפילה לחצי הגמר.
ב-13 במאי 2003 שיחקה הקבוצה בחצי הגמר מול מכבי תל אביב, ודקה אחת לסיום המשחק כבש שרון אביטן את שער הניצחון (1–2), והוביל את קבוצתו לגמר.
משחק הגמר נערך ב-27 במאי, ובו התמודדה רמת גן מול הפועל באר שבע.
במחצית השנייה הבקיע אופיר חלוואני את השער הראשון לטובת רמת גן, אך באר שבע הצליחה להשוות את התוצאה 3 דקות לפני הסיום.
גם ההארכה הסתיימה בתיקו 1–1, ובדו-קרב הפנדלים ניצחה רמת גן בתוצאה 4–5, לאחר בעיטה של ליעד טפר שנכנס למשחק דקות אחדות לפני תום ההארכה.
ב-23 במאי, ארבעה ימים לפני הגמר, הצליחה הקבוצה להימנע מירידה לליגה הארצית.
מצבה של הקבוצה התדרדר לאחר הזכייה בגביע.
רוב הסגל התחלף כיוון ששחקנים רבים שאפו להתקדם לקבוצה יותר בכירה, והקבוצה הודחה בסיבוב הראשון של גביע אופ"א (אליו העפילה אוטומטית) על ידי לבסקי סופיה מבולגריה.
אלי כהן פוטר באמצע העונה, ולאחר מכן הקבוצה התדרדרה עד למקום האחרון וירדה לליגה הארצית.
היא לא הצליחה לחזור לליגה הלאומית, סיימה במקום השמיני ואף הפסידה בגמר גביע הטוטו של הליגה הארצית להפועל אשקלון.
בקיץ 2005 מונה לקבוצה מפרק, והיא פתחה את עונת 2005/2006 עם מינוס תשע נקודות כיוון שמינוי מפרק הוא עבירה על תקנון ההתאחדות.
היא הצליחה לזכות בגביע הטוטו של הליגה הארצית לאחר ניצחון 0–2 על מכבי טירת כרמל.
הקבוצה נרכשה על ידי האוהד ירון קוריס ב-1 במרץ 2006, ואליו הצטרפו אנשי עסקים אחדים ובהם יגאל כוכבי ששיחק בקבוצה בשנות ה-70. באמצע העונה היא הייתה במרחק של 13 נקודות מהמקום ה-10, ורק במחזור האחרון הבטיחה את הישארותה לאחר ניצחון על מכבי אחי נצרת.
לולא הפחתת הנקודות היא הייתה עשויה לסיים במקום ה-4.
את העונה הבאה פתחה הקבוצה בצורה טובה, והחל מהמחזור השישי דורגה במקום הראשון.
במחזור ה-29 ניצחה הקבוצה את מכבי טירת כרמל והבטיחה את חזרתה לליגה הלאומית לאחר שלוש שנים.
במקביל, היא הצליחה להגן על זכייתה בגביע הטוטו של הליגה הארצית לאחר שגברה בגמר על סקציה נס ציונה 1–0 לאחר הארכה.
בגביע המדינה העפילה הקבוצה עד לשלב חצי הגמר תוך שהיא מדיחה את הפועל כפר סבא ואת מכבי חיפה בשמינית הגמר וברבע הגמר בהתאמה.
בחצי הגמר היא הפסידה להפועל אשקלון מתחתית הליגה הלאומית בתוצאה 0–1.
הקבוצה לא שיחקה היטב בתחילת עונת 2007/2008, ורק לאחר הגעתם של אבי סופר, שי בנאי ושי רביבו בפגרת החורף היא הפגינה שיפור ברמת המשחק, וצברה 8 ניצחונות מתוך תשעה משחקים בתחילת הסיבוב השני.
היא אף העפילה לשמינית גמר גביע המדינה, בו הודחה על ידי יריבתה הכח רמת גן.
לאחר מכן נחלשה רמת המשחק של הקבוצה והיא סיימה במקום השישי.
סגל הקבוצה עבר שינויים רבים לקראת עונת 2008/2009, והיא פתחה את העונה בצורה בינונית עם 5 ניצחונות מ-7 משחקים אך רק עם 14 נקודות ב-10 המשחקים הבאים.
הסגל חוזק בינואר עם הגעתם של קרלוס צ'קאנה ואסי דומב.
היא הודחה בסיבוב ט' של גביע המדינה לאחר הפסד למכבי חיפה, ולאחר שחזרה לשחק בליגה החלה לצבור נקודות ולפתוח פער מהמקום ה-6 המוביל למבחנים לעלייה לליגת העל.
ב-8 במאי 2009 היא הבטיחה את עלייתה לאחר ניצחון ביתי 1–3 על הפועל רמת השרון, וחזרה לליגה לאחר היעדרות של שני עשורים.
בסיום המשחקים הסדירים של עונת דורגה הקבוצה במקום ה-11, אך בעקבות הפעלת שיטת הקיזוז הנקודות לחצי ובעיות ניהוליות שונות היא ירדה עד למקום ה-14, והבטיחה את הישארותה בליגה רק במשחק הפלייאוף מול הפועל כפר סבא.
קיץ 2010 התאפיין בחוסר ודאות כלכלית ומקצועית בעקבות החובות הכספיים.
ב-30 ביוני הודיע הבעלים ירון קוריס כי הקבוצה תמשיך לשחק לאחר כיסוי החובות על ידי נותני החסות שלה, וכי הוא עצמו עוזב את הקבוצה לאחר ארבע שנים.
ניהול הקבוצה הועבר לידי קבוצת ניהול בראשות שחר בן עמי ונתן דטנר.
בנוסף לכך עזב יובל נעים לאחר חמש שנים בתפקיד המאמן, והוחלף על ידי שלומי דורה.
ב-15 בנובמבר 2010 פוטר דורה מתפקיד מאמן הקבוצה עקב מיקום הקבוצה במקום האחרון בטבלת ליגת העל מזה זמן רב, ובמקומו מונה צביקה צמח לתפקיד מאמן הקבוצה.
בינואר 2011 התפטר צמח מאימון הקבוצה, ובפברואר מונה במקומו ירון הוכנבוים.
בתום העונה ירדה הקבוצה לליגה הלאומית לאחר שתי עונות רצופות בליגת העל.
במקומו של הוכנבוים, מונה פרדי דוד לתפקיד מאמן הקבוצה.
ב-14 בדצמבר 2011 זכתה הקבוצה בגביע הטוטו של הליגה הלאומית, לאחר שניצחה 0–1 את מכבי עירוני בת ים.
ב-18 במאי 2012 עלתה הקבוצה בחזרה לליגת העל, לאחר שניצחה 0–2 את הפועל בני לוד במשחק שהכריע מי מבין הקבוצות תעלה לליגת העל.
הקבוצה לא פתחה טוב את עונת ובתום עשרה מחזורים צברה הקבוצה 7 נקודות וניצחון בודד, מה שהוביל לסיום דרכו של פרדי דוד בקבוצה.
בעקבות כך חזר אלי כהן לאמן את הקבוצה תשע שנים לאחר שפוטר ממנה.
ב-27 באפריל 2013, לאחר עונה אחת בליגת העל, ירדה הקבוצה בחזרה לליגה הלאומית, לאחר שהפסידה 1–2 להפועל עכו.
כעבור 11 ימים, זכתה הקבוצה בגביע המדינה בפעם השנייה בתולדותיה, כאשר ניצחה במשחק הגמר את עירוני קריית שמונה בתוצאה 2–4 בבעיטות הכרעה.
הייתה זו הפעם הראשונה בה קבוצה זוכה בגביע המדינה באותה עונה בה היא יורדת לליגת המשנה.
ב-29 במאי 2013 הועברה הבעלות על הקבוצה ממשפחת ארקין ליהודה דולינר.
לאחר מכן מונה למאמן אריק גילרוביץ', ששיחק בעבר בקבוצה.
ב-1 באוגוסט התמודדה הקבוצה בסיבוב השלישי במוקדמות הליגה האירופית במשחק חוץ נגד קבוצת אשטוריל מפורטוגל, שהסתיים בתוצאה 0–0. במשחק הגומלין, שנערך באצטדיון רמת גן אשטוריל ניצחה 0–1 והדיחה את הקבוצה מהמשך הטורניר.
לאחר שהקבוצה פתחה את העונה בליגה הלאומית עם ארבעה הפסדים בששת המחזורים הראשונים, פוטר גילרוביץ' מתפקידו ובמקומו מונה גיא לוי למאמן הקבוצה.
ב-25 בפברואר 2014 פוטר לוי, ובמקומו מונה למאמן תמיר בן עמי, קפטן הקבוצה בעבר.
בתום העונה החליט דולינר להעביר את הבעלות על המועדון.
באוקטובר 2014 פוטר בן עמי לאחר שהקבוצה נקלעה לתחתית הליגה הלאומית, ובמקומו מונה דני גולן למאמן הקבוצה אשר הצליח להביא את הקבוצה מהמקום האחרון אל הפלייאוף העליון והקבוצה סיימה את העונה במקום השישי.
עונה לאחר מכן סיימה הקבוצה במקום השלישי.
בעונת העפילה הקבוצה לגמר גביע הטוטו לליגה הלאומית, בו נוצחה על ידי מכבי שעריים.
בנוסף העפילה לחצי גמר גביע המדינה לאחר שהדיחה את הפועל חיפה מליגת העל ברבע הגמר, ובחצי הגמר הפסידה לבני יהודה תל אביב.
את העונה היא סיימה במקום הרביעי בלאומית.
בקיץ 2017 מונה אריק בנדו למאמן הקבוצה כשחתם לעונה אחת, אך באוקטובר 2017 פוטר מתפקידו.
מי שהחליפו היה עוזר המאמן פטריסיו סייג, אך גם הוא פוטר בדצמבר, לאחר שהקבוצה הובסה בגמר גביע הטוטו בידי הפועל עפולה וגם עקב מצבה הגרוע של הקבוצה.
לאחר המאמן הזמני איציק ברוך, ששימש גם כמאמן קבוצת הנוער של המועדון, מונה ב-24 בפברואר 2018 דני גולן כמאמן בקבוצה.
את עונת 2017/2018 סיימה הקבוצה במקום ה-13, שהבטיח לקבוצה מקום בליגה הלאומית לעונה נוספת.
ארבעה מחזורים לאחר שהחלה עונת 2018/2019 פוטר דני גולן מתפקידו לאחר פתיחת עונה מאכזבת שבה הקבוצה השיגה נקודת ליגה אחת בלבד מול שלושה הפסדים ובמקומו מונה ניר ברקוביץ'.
בתום 20 מחזורים התפטר ברקוביץ' מהקבוצה ובמקומו מונה בני בן זקן.
את העונה סיימה הקבוצה במקום השמיני, בפלייאוף העליון של הליגה הלאומית.
ב-23 בספטמבר 2019 זכתה הקבוצה בגביע הטוטו של הליגה הלאומית לעונת 2019/2020, השני שלה בהיסטוריה, לאחר ניצחון 1:2 על בני סכנין בגמר.
הקבוצה סיימה את הסיבוב הראשון של עונת 2019/2020 במקום ה-11 אך פתחה את הסיבוב השני עם ארבעה ניצחונות רצופים, כולל ניצחון על מכבי פתח תקווה באצטדיון המושבה, אך לאחר מכן לא ניצחה הקבוצה בחמשת המשחקים הבאים ובמחזור ה-24 הובסה הקבוצה בביתה בידי 1–5 על ידי בני סכנין.
כתוצאה מכך פוטר בני בן זקן ובמקומו מונה עופר טסלפפה.
שהוביל את הקבוצה לפלייאוף העליון, בו השיגה הקבוצה מאזן של חמישה ניצחונות והפסד אחד, וסיימה את העונה במקום השלישי בליגה.
מאמן ראשי מסאי דגו עוזר מאמן אביב ארנפרידעוזר מאמן שמואל שיימןמאמן שוערים עידו נחושתאימאמן כושר עומר יואל
הדרבי הראשון בין הפועל להכח רמת גן נערך ב-1964, והסתיים בניצחונה של הפועל בתוצאה 1–2. המשחקים בשנות ה-60 נחשבו למתוחים מאוד, ובאחד מהם נדקר סוס של המשטרה על ידי אוהד הכח.
הדרבי הרמת גני נחשב משני לעומת משחקי דרבי אחרים כגון הדרבי של תל אביב, הדרבי של ירושלים והדרבי של חיפה.
אחד הכינויים הנפוצים לתושבי רמת גן (ולפעמים גם לתושבי גבעתיים) הוא "אורדונים" (צורת הרבים של "אורדון" - הכינוי שהודבק לקבוצת הכדורגל המקומית, הפועל רמת גן).
איתן קרוק, איש המשק המיתולוגי ובעל הזיכיון על המזנון במכתש החל להשתמש במילה "אורדון" בשנות ה-60, מילה שלמעשה אומרת "בן אדם".
מקור המילה מגיעה משכונת הקווקזים בדרום תל אביב (שפירא של היום) והייתה מזוהה עם הכח תל אביב (לימים הכח עמידר רמת גן) אבל קרוק שמע את המילה ואהב אותה לטענתו, ואז החל להגיד אותה בכל הזדמנות ולכל אחד.
חלפו מספר שנים וקפטן קבוצת הנוער של הפועל רמת גן בשנת 1977, רוני זיידמן, סייע להשריש את המילה ומאז היא הפכה לכינוי של הקבוצה ואוהדיה.
מיקום הכי גבוה: אליפות ב-1964
מיקום הכי נמוך: 10 בליגה ארצית (הליגה השלישית) ב-2006
הניצחון הגבוה ביותר: 10–1 על מכבי ראשון לציון ב-1950
ההפסד הגבוה ביותר: 0–8 להפועל תל אביב ב-1953
הניצחון הגבוה ביותר בגביע המדינה: 20–0 על הפועל עין כרם ב-1963
ההפסד הגבוה ביותר בגביע המדינה: 1–6 להפועל פתח תקווה ב-1946
הקבוצה היחידה שזכתה בגביע המדינה בעודה משחקת בליגת המשנה (2003)
הקבוצה היחידה שזכתה בגביע המדינה וירדה ליגה באותה שנה (2013)
מלך שערי הקבוצה בליגה הבכירה: ראובן כהן, 60 שערים
מלך שערי הקבוצה בכל הזמנים: ראובן כהן, 85 שערים
שיאן ההופעות בליגה הבכירה: ראובן כהן, 229 הופעות
שיאן ההופעות בכל הזמנים: תמיר בן עמי, 395 הופעות
שיאן ההופעות בנבחרת ישראל: חנוך מורדכוביץ', 16 הופעות
להלן עשרת השחקנים ששיחקו הכי הרבה משחקי ליגה במדי הפועל רמת גן, נכון ל-2013
בעשורים הראשונים לא התקיימו רישומים מדויקים דיים כדי להכלילם בטבלה.
להלן עשרת השחקנים שכבשו את מספר שערי הליגה הרב ביותר במדי הפועל רמת גן, נכון ל-2001.
ראו גם: :קטגוריה:כדורגלני הפועל רמת גן
להלן רשימת המאמנים של הפועל רמת-גן לאורך שנותיה:
הפועל תל אביב היא קבוצת כדורגל הנשים של המועדון הפועל תל אביב המתחרה בליגה הלאומית בכדורגל נשים.
הקבוצה הוקמה לראשונה ב-1998, התחרתה בליגת הנשים מהקמתה, זכתה בדאבל בעונת 2000/2001 והתפרקה בשנת 2002. בשנת 2019 הוקמה הקבוצה מחדש, הצטרפה לליגה הארצית ותוך שתי עונות עלתה לליגה הלאומית.
קבוצת הנשים של הפועל תל אביב הוקמה בסוף שנות ה-90, לאחר הפרטת קבוצת כדורגל הגברים של המועדון.
קבוצת הרכישה שכללה את משה תאומים, מוטי אורנשטיין, סמי סגול ורפי עגיב החליטה להקים לראשונה במועדון קבוצת כדורגל נשים, על מנת להתמודד בליגת כדורגל נשים שהוקמה בשנת 1998.
תחת המאמן עמי נימני זכתה הקבוצה בדאבל בעונת 2000/2001, כאשר שיחקו במדיה שחקניות מהטובות ביותר בארץ, וביניהן סילבי ז'אן, רויטל אמויאל, אינה דידיץ' וסלווא עמסיס.
הקבוצה השתתפה בליגת האלופות שהתקיימה בשווייץ.
בעונה שלאחר הזכייה בדאבל סיימה הקבוצה במקום השני והגיעה לגמר גביע המדינה, אך לאחר תקופה קצרה התפרקה.
לקבוצת הנשים התלווה צוות צילום שתיעד את הקבוצה במשך שנה ויצר עליה סרט דוקומנטרי בשם "החלוצות".
ב-12 בספטמבר 2019 הודיע מועדון הפועל תל אביב על חידוש פעילותה של קבוצת הנשים, שתשחק החל מחודש אוקטובר במסגרת הליגה הארצית לנשים תחת המאמן עומרי גרבאוי.
במקביל לקבוצה הבוגרת, נמסר על הקמת מחלקת נערות וילדות מגיל 6, וכן על כוונה להקים אקדמיה לכדורגל לבנות.
בעונתה השנייה בליגה סיימה הקבוצה במקום הראשון והעפילה לליגה הלאומית.
בעונתה הראשונה בליגה הלאומית, הייתה קרובה לעליית ליגה אך לאחר מאבקי עליה קשים מול הפועל ירושלים, הקבוצה סיימה במקום השלישי ונשארה בליגה הלאומית.